Mette Gjerskov (S), 2005-05-24:
Det, jeg gerne vil spørge ministeren om, handler om den ulykkelige udgang, der kom på dyretransporten fra Præstø mod Tyskland forleden dag.
Socialdemokraterne – og faktisk de fleste i Folketinget, tror jeg – synes, at slagtedyr ikke skal transporteres ret langt.
Hvis de skal transporteres, er det som fersk kød; det må selvfølgelig være udgangspunktet.
Jeg ved, at sagen skal undersøges, men nogle af de ting, der i hvert fald er sket, sådan som vi kan forstå det fra medierne, er altså, at der har været kontrolbesøg på den pågældende transport, og at kontrollen ikke stoppede transporten, og at udgangen altså er, at op mod 100 svin døde af det.
Er det ikke et problem i den situation at skære ned på midlerne i Fødevarestyrelsen og dermed på kontrollen?
Man kan naturligvis aldrig værne hundrede procent mod, at der kan ske fejl, men vi skal lære af denne her sag og stramme op på og gennemføre procedurerne, sådan at vi, så godt som det overhovedet er muligt, værner mod gentagelser af det, der er sket her.
Nu afventer jeg en redegørelse for at kunne vurdere sagen nærmere.
Men når der så bliver spurgt til ressourcer, går jeg ud fra, at der hentydes til de overvejelser, der er i gang i øjeblikket, om en ændring af Fødevarestyrelsens struktur for derigennem at få gennemført nogle besparelser.
Og der må jeg bare sige, at de to ting ikke har noget som helst med hinanden at gøre.
Vi har netop været omhyggelige med at tilrettelægge en strukturomlægning i Fødevarestyrelsen, der ikke på nogen måde forringer det faglige niveau, ikke fører til færre kontrolbesøg og ikke forringer kvaliteten af den kontrol, der finder sted.
Der er tværtimod tale om, at det er de ledelsesmæssige og de administrative funktioner, som forenkles sådan, at vi i virkeligheden kan få det samme for færre penge.
Og det tror jeg da at alle vil synes er rigtigt, at vi skal sørge for, at vi bruger skatteborgernes penge så fornuftigt som muligt.
Hvis det er sådan, at der er en for stor laboratoriekapacitet – det er også en del af strukturomlægningen, at vi skal have færre laboratorier, fordi laboratoriekapaciteten i dag er for stor –
ser jeg jo ikke nogen grund til, at vi skal sige, at vi bliver ved med at have for mange laboratorier, fordi vi vil sikre en fornuftig fødevarekontrol,
M039s33743417tojo.fm Page 3386
Tuesday, August 16, 2005 9:41 AM
Vi begrænser laboratoriekapaciteten til det, der er nødvendigt, men kan klare tingene lige så godt som før.
Det samme gælder den forenkling, der sker af ledelsen og administrationen i Fødevarestyrelsen.
Det vil ikke forringe en fødevarekontrol.
Jeg siger tak for svaret.
Men nu spurgte jeg jo ikke til laboratorierne, jeg spurgte til dyrevelfærdskontrollen.
Og det, der er relevant i den sammenhæng, er jo: Er der tid nok til at foretage de her kontroller?
Ministeren forsikrer om, at den nye struktur med de sparede 30 mio. kr. ikke betyder, at der bliver færre kontroller, men sådan som situationen er lige nu, har vi jo brug for bedre kontrol.
Så Socialdemokraternes bud er, at vi bruger de 30 mio. kr., der nu er effektiviseret frem, til at lave bedre kontrol, så vi sikrer os, at vi ikke en gang til står i en situation med 100 døde svin i en lastbil nede i Tyskland, svin, som kommer fra Danmark, og som faktisk har været underkastet dansk kontrol, men en dansk kontrol, som ikke virkede.
Men i sådan en sag som denne her tror jeg ikke – nu har jeg ikke fået redegørelsen endnu – man kan sige: Hvis bare vi brugte 30 mio. kr. mere til fødevarekontrol, så kunne det her aldrig være sket.
Sådan er det jo ikke.
Det er jo et spørgsmål om at kvalificere: Hvor er det vi skal sætte ind?
Kan vi lave tilsynet på en anden måde?
Kan vi lave beredskabet på en anden måde?
Det behøver ikke koste flere penge.
Kan vi gøre tingene på en anden måde, så vi bedre undgår den slags ulykker, som skete her?
Man kan ikke bare sætte lighedstegn mellem det at bruge flere penge og så større kvalitet.
Det kan også være, at man så skal sige: Vi omprioriterer; vi vil prioritere flere ressourcer på visse dele af fødevarekontrollen, og så er der måske andre steder, hvor vi ikke behøver at bruge så mange ressourcer.
Så det kan også være en omprioritering, der skal ske.
Jeg har ikke på nuværende tidspunkt nogen anledning til at tro, at der er behov for at bruge flere penge.
Jeg tror, det er andre tiltag, der skal til.